### Beslutning

Godkendt.

Afbud: Edith Lauridsen, Richardt Danielsen

### Sagsfremstilling

## Resume og sagens baggrund

DR har henvendt sig til Kalundborg Kommune med henblik på afklaring af, om kommunen ønsker at gøre brug af sin forkøbsret til Kalundborg Radiofonistation.
DR ønsker at minimere sin fremtidige rolle i området og har fremsendt et samlet materiale, der redegør for deres position og anlæggets tilstand.
Sagen forelægges til politisk behandling for at vurdere kommunens interesse og forudsætninger for en eventuel overtagelse.

## Indstillinger

Direktøren indstiller, at:

1. det videre arbejde med at belyse sagen yderligere af administrationen, herunder de juridiske, tekniske og planmæssige forhold afventer en afklaring på fredningssagen.

## Behandling

Økonomiudvalget, Kommunalbestyrelsen.

## Sagsfremstilling

DR har anmodet Kalundborg Kommune om at tage stilling til, hvorvidt kommunen ønsker at gøre brug af sin forkøbsret til Kalundborg Radiofonistation, se vedlagte bilag.
DR ønsker en afklaring for at kunne planlægge sin fremtidige rolle i området og har ikke længere strategisk interesse i at opretholde eller modernisere anlægget.

DR har sendt tilstandsvurderinger af bygninger og master, se vedlagte bilag.

*Tilstandsvurdering af master og tekniske installationer:*

* Masterne er ældre, men strukturelt intakte.
* Der er behov for løbende vedligehold, herunder korrosionsbeskyttelse og inspektion af forankringer.
* Flere tekniske installationer, herunder strømforsyning og signaludstyr, er forældede og vanskelige at udskifte, hvilket kan påvirke driftsstabiliteten.
* DR har ikke planer om at opgradere eller vedligeholde anlæggene yderligere.

*Tilstandsvurdering af bygninger:*

* DR's tilstands vurdering beskriver, at bygningerne er generelt i rimelig stand, men præget af alder og manglende modernisering.
* Der er behov for opgradering af installationer (el, VVS, ventilation) for at kunne anvendes til moderne formål.
* Enkelte bygninger har fugtproblemer og slid på tagkonstruktioner.
* DR anbefaler, at kommunen gennemfører en selvstændig byggeteknisk gennemgang, hvis der er interesse i overtagelse.

*Vedligeholdelsesomkostninger:*DR har med en rapport fra Sweco fra 2023 vurderet, at der for hovedbygningen og funktionærboligen er behov for oprettende vedligeholdelsesarbejder for 7,1 mio. kr. over en 10 årig periode samt skønnet løbene vedligeholdelse på 1 mio. kr. årligt.

*Fredningssag:*

Administrationen gør opmærksom på, at der er rejst en fredningssag for Kalundborg Radiofonistation (jf. forslag fra [adresse] og Land [adresse], januar 2024), som endnu ikke er afgjort.

Dette forhold kan få væsentlig betydning for mulighederne for fremtidig anvendelse og udvikling af området. En fredning vil i udgangspunktet medføre en forpligtigelse til at værne om det frededes værdi og dermed en forpligtigelse til at opretholde bygningernes originale stand. En fredning kan derfor resultere i betydelige vedligeholdelsesomkostninger og begrænse mulighederne for ændringer af ejendommen væsentligt.

Administrationen vurderer, at sagen skal belyses yderligere, herunder de juridiske og planmæssige konsekvenser af en eventuel fredning, samt potentielle anvendelsesmuligheder.

Det vurderes at når der foreligger en afklaring af en eventuelt fredning at der efterfølgende lægges en sag op til kommunalbestyrelsen med henblik på at tage stilling til videre arbejde med at indhente en uafhængig vurdering af ejendommens værdi og potentielle omkostninger ved overtagelse og drift.

Administrationen forslår at der udarbejdes en endelig beslutningssag til politisk behandling om det videre arbejde når der forelægger en afgørelse på fredningssagen forventeligt sidst på året.

## Økonomiske konsekvenser

DR har ikke vedlagt bilag med vurderinger af markedsværdi, overdragelsessum eller økonomiske konsekvenser for kommunen.

### Sagens forløb

20/08/2025 Økonomiudvalget
Anbefales.

Afbud: Richardt Danielsen